Χένρι Χάιμλιχ

Ο Χένρι Χάιμλιχ (Henry Judah Heimlich, Ουίλμινγκτον, Ντέλαγουερ, 3 Φεβρουαρίου 1920 - Σινσινάτι, Οχάιο, 17 Δεκεμβρίου 2016"Henry Heimlich, inventor of Heimlich maneuver, dies at 96" Ανακτήθηκε στις 14/8/2019) ήταν Αμερικανός (εβραϊκής καταγωγής"Henry Heimlich" Ανακτήθηκε στις 14/8/2019) θωρακοχειρουργός ιατρός, ιατρικός ερευνητής και συγγραφέας"Heimlich's Maneuvers: My Seventy Years of Lifesaving Innovation" Ανακτήθηκε στις 14/8/2019. Είναι ευρύτατα γνωστός για την επινόηση μίας μεθόδου (Λαβή Χάιμλιχ"Henry Heimlich's Contributions" Ανακτήθηκε στις 14/8/2019, 1974) χάρις στην οποία είναι δυνατόν να αποφευχθεί ο πνιγμός ατόμου λόγω απόφραξης της αναπνευστικής του οδού από ξένο σώμα.

Ο Χάιμλιχ σπούδασε στο New Rochelle High School (απόφοιτος του 1937) και στο Κολέγιο Cornell (απόφοιτος του 1941) και δύο χρόνια αργότερα απέκτησε την Πανεπιστημιακή ιατρική ειδικότητα. Εργάστηκε στο Νοσοκομείο Montefiore του Μπρονξ από το 1950 και το 1955 επινόησε μία χειρουργική μέθοδο για τη θεραπεία του οισοφάγου"Replacement of entire esophagus by reversed gastric tube procedure (Heimlich-Gavriliu operation)" Ανακτήθηκε στις 14/8/2019 Επίσης εφηύρε μία συσκευή ("Heimlich Chest Drain Valve""Cook Chest Drain Valve" Ανακτήθηκε στις 14/8/2019) για την αφαίρεση (παρακέντηση) υγρού και αέρα από ανοικτά τραύματα του θώρακα, η οποία χρησιμοποιήθηκε στα Αμερικανικά νοσοκομεία. Η διάσημη τεχνική του ("Heimlich maneuver") για την αποφυγή του πνιγμού δημοσιεύτηκε στην εφημερίδα "Emergency Medicine""Henry Heimlich: A life-saving maneuver for food choking" Ανακτήθηκε στις 14/8/2019 και έλαβε μεγάλη προβολή, ο ίδιος δε απόκτησε φήμη και αναγνώριση. Μεταγενέστερες, ωστόσο, επινοήσεις του δεν έτυχαν ανάλογης αποδοχής.

Το 1984 τιμήθηκε με το βραβείο Albert Lasker"1984 Albert Lasker Public Service Award: Heimlich Maneuver" Ανακτήθηκε στις 14/8/2019. Βραβεύτηκε, επίσης, από την Αμερικανική Χειρουργική Κοινότητα (1981) και από την Αμερικανική Ακαδημία (1985).

 Παραπομπές 

 Πηγές 
 Βιογραφία του Χένρι Χάιμλιχ στην Britannica (Patricia Bauer)

 Εξωτερικοί σύνδεσμοι 
 Biography page at the Heimlich Institute
 Henry Heimlich Archival Collection Finding Aid
 Peter Heimlich's critical website

Κατηγορία:Αμερικανοί ιατροί